
Bretonisk 


Dat Bretoniske ( Brezhoneg ) is 
ne Insel-Keltiske Sproake, ju der 
trots ju Klassifikation daach ap 
dat Faastlound boald wad. Disse 
Sproake antstamt also nit dat 
Galliske, man is eer antsteen uut 
do Brythoniske Sproaken, 
f oar alien uut dat Korniske. 
Leeter koomen do Bretone atter 
dat Faastlound ( 4. bit 7. 
Jierhunnert) un deerbie noomen 
jo hiere Sproake mee, wierbie jo 
uk noch eenige Elemente 
uurnoomen fon dat in Gallien 
domoals noch sporadisk boalde 
Galliske. 


In dit Gestrich fon Asterix wad 
uk noch Gallo boald, ne litje 
Sproake, ju der fon dat Latienske 
oustammen dad un also Romanisk is, just as dat Frantsooske. 

Dat Bretoniske waas ju Sproake fon do hooge Ljuude bit dat 12. 
Jierhunnert, wierattter die Oadel dat atter hiere Meenenge stilfullere 
Frantsooske as Standoardsproake uurniemen diede. As schrieuwene 
Sproake wuude in ju Bretagne, ju der bit in dat 16. Jierhunnert altied 
ne gewisse Uunouhongegaid hiede, dat Latienske ferwoand, man ou 
dat 15. Jierhunnert uurwon hier uk dat Frantsooske. 


Dat Bretoniske wad daalich noch fon sun 300.000 bit 500.000 
Ljuude boald un fersteen, fuul minner as do 1.300.000 Ljuude do dat 
in 1930 kuuden. Dat is je so, dat ju Sproake maast noch fon do allere 
Ljuude boald wad un dat ju also fon Uutstierwen betruued wad. 

Faare kon me noch bemaarke, dat uum 1900 alkuneen in ju Bretagne 
Bretonisk koande un bolde dan Haaldeel fon ju Befoulkenge 
Bretonisk baalen diede. Ju Taal gungt noch altied stoadich touraach. 

Daach rakt dat noch immer ne interessante Literatuur ap Bretonisk. 

Dat Bretoniske is ju eensichste Keltiske Sproake, ju der bit ap daalich nit eepentelk anarkoand is. Dat 
frantsooske Gesats kwad daach “ju Sproake fon de Republik is Frantsoosk”. 

Dat Bretoniske had 4 Dialekte: 

■ dat Cornouallais 

■ dat Leonard 

■ dat Tregorrois 



Twosproakige Waiwiesere in 
Quimper 



Touraachgong fon dat bretoniske Sproakgebiet fon dat 9. bit dat 20. 
Jierhunnert 








































dat Vannetais 


Sjuch uk 

■ Wikipedia ap Bretonisk. 

Ferbiendengen atter buuten 

■ Bretonisch-Deutsches und Deutsch-Bretonisches Worterbuch (http://johannes.heinecke.free.fr/ 
dict/brezhoneg/) 

■ Kurs Bretonisk ap Duutsk (http://www.kervarker.org/index.php?newlang=german) 

